text: Dist Cléomadès : "Biaus amis, 
   Sachiez que j'ai moult grant fiance
   PageV02P019
   Que Diex en sera en m'aidance;
   Car ce me samble desraison
   Et que moult font grant mesprison
   D'à moi combatre estre mon gré,
   Dont je n'avoie volonté,
   Ne n'ai encor, s'estre povoit.
   De combatre à moi n'ont nul droit ;
   Car ne croi k'ains lor mesfeïsse
   Riens que seüsse ne veïsse,
   Ne n'ai talent d'aus riens mesfaire ;  
   J'ai assez autre chose à faire.
   Vous dites k'à mengier aurai
   Et que moult aaise serai ;
   Or, faites donc que je le soie,
   Car volentiers aise seroie,
   Et demain Diex nous aidera."
  